open-index/open-wikipedia-markdown huggingface dataset:
జాతీయ రహదారి 716

**జాతీయ రహదారి 716** ( **NH 716** ).  ఇది తమిళనాడులోని చెన్నైకి సమీపంలో ఉన్న NH 16 వద్ద మొదలై, ఆంధ్రప్రదేశ్‌ లోని ముద్దనూరు వద్ద ముగుస్తుంది.

చెన్నై రేణిగుంట మార్గం 4 వరుసలకు విస్తరించబడింది.

## మార్గం
thumb|NH 716 రేణిగుంట దగ్గర
దీని మొత్తం మార్గం పొడవు  .
; తమిళనాడు

చెన్నై, తిరుత్తణి - ఏపీ సరిహద్దు.

; ఆంధ్రప్రదేశ్

TN సరిహద్దు - పుత్తూరు, రేణిగుంట, మామండూరు, సెట్టిగుంట, కోడూరు, పుల్లంపేట, రాజంపేట, నందలూరు, మాధవరం, వోనిమిట్ట, భాకరాపేట్, కడప (కడప ), కౌరునిపల్లి, వల్లూరు, తాపెట్ల, కొత్తపల్లి, చిడిపిరాల, తిప్పరుంట్లపల్లె ముద్దనూరు .

## జంక్షన్లు
:  చెన్నై వద్ద ముగింపు
:  పుత్తూరు వద్ద.
:  రేణిగుంట వద్ద.
:  కడప.
:  తాడిపత్రి వద్ద.
:  ముద్దనూరు వద్ద.
:

## ఇది కూడ చూడు

* భారతదేశంలోని జాతీయ రహదారుల జాబితా
* ఆంధ్రప్రదేశ్‌లోని జాతీయ రహదారుల జాబితా

## ప్రస్తావనలు

## బాహ్య లింకులు

* ఓపెన్‌స్ట్రీట్‌మ్యాప్‌లో NH 716

వర్గం:జాతీయ రహదారులు
శ్రీ లక్ష్మీనారాయణ మందిరం (ఓర్లాండో)

**శ్రీ లక్ష్మీనారాయణ మందిరం**, అమెరికా, ఫ్లోరిడాలోని ఓర్లాండోలో ఉన్న హిందూ దేవాలయం. ఫ్లోరిడాలోని వివిధ మతస్థుల మధ్య సన్నిహితం పెంచడానికి ఏర్పాటు చేయబడిన ఇంటర్‌ఫెయిత్ కౌన్సిల్ ఆఫ్ సెంట్రల్ ఫ్లోరిడా సంస్థలో ఈ దేవాలయం భాగస్వామ్యమయింది.

## చరిత్ర
ఓర్లాండో మెట్రోపాలిటన్ ఏరియాలోని 3,500 హిందూ కుటుంబాల కోసం 1992లో ఈ దేవాలయం స్థాపించబడింది. ఇక్కడ అన్ని ప్రధాన హిందూ పండుగలు నిర్వహించబడుతాయి.

## ఇతర వివరాలు
ఇక్కడ క్లాస్రూమ్స్, యోగా కేంద్రం, గ్రంథాలయం, హిందూ సంస్కృతి & సంప్రదాయాలు వేదిక, ఆడిటోరియం (సీటింగ్ కెపాసిటీ 600), వంటగది, పార్కింగ్ సౌకర్యాలు వంటివి ఉన్నాయి.

## మూలాలు

వర్గం:హిందూ దేవాలయాలు, అమెరికా
వర్గం:1992 స్థాపితాలు
శ్రీ స్వామినారాయణ దేవాలయం (చికాగో)

**శ్రీ స్వామినారాయణ దేవాలయం**, అమెరికా ఇటాస్కాలోని చికాగో శివారులో ఉన్న స్వామినారాయణ హిందూ దేవాలయం. $10 మిలియన్ల వ్యయంతో నిర్మించబడిన ఈ దేవాలయం 1998లో ప్రారంభించబడింది. ఆ సమయంలో మిడ్‌వెస్ట్‌లోని అత్యంత ఖరీదైన హిందూ దేవాలయంగా నిలిచింది.

## చరిత్ర
1998 ఆగస్టు 2న ఆచార్య మహారాజశ్రీ తేజేంద్రప్రసాద్ పాండే ఈ దేవాలయాన్ని ప్రారంభించాడు. అమెరికాలోని మొదటి శిఖర్‌బంద్ స్వామినారాయణ దేవాలయమిది. హిందువులే కాకుండా ఇస్లాం, క్రైస్తవం, బౌద్ధమతాలకు చెందిన భక్తులు ఇందులో ఉన్నారు.

## ఇతర వివరాలు
2008లో దేవాలయంలో 10వ వార్షికోత్సవ వేడుకలు జరిగాయి. నైటెడ్ స్టేట్స్, ఇండియా,  ఇంగ్లండ్‌లోని వివిధ ప్రాంతాల నుండి 5000 మంది ప్రజలు ఈ వేడుకలకు హాజరయ్యారు. రెండుగంటలపాటు సాగిన ఊరేగింపులో మహిళలు ఆభరణాలతో కూడిన చీరలు ధరించి సంప్రదాయ డప్పులతో లయబద్ధంగా నృత్యం చేశారు. ఊరేగింపులో భాగంగా యువత పదకొండు విభిన్న సాంస్కృతిక ప్రదర్శనలు నిర్వహించారు.

## మూలాలు

## బయటి లింకులు
* అధికారిక నార్ నారాయణ్ దేవ్ వెబ్‌సైట్
* 

వర్గం:హిందూ దేవాలయాలు, అమెరికా
వర్గం:1998 స్థాపితాలు
రావుల శ్రీధర్ రెడ్డి

**రావుల శ్రీధర్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2022 మార్చి 23న తెలంగాణ రాష్ట్ర విద్యా, సంక్షేమం, మౌలిక సదుపాయాల అభివృద్ధి సంస్థ ఛైర్మన్‌గా నియమితుడై, 30న బాధ్యతలు చేపట్టాడు.
## జననం, విద్యాభాస్యం
రావుల శ్రీధర్ రెడ్డి తెలంగాణ రాష్ట్రం, వరంగల్ జిల్లా, రాయపర్తి మండలం, ఊకల్ గ్రామంలో రావుల పురుషోత్తం రెడ్డి, సరస్వతీ దేవి దంపతులకు జన్మించాడు. ఆయన ఖమ్మం జిల్లా, కొర్లగూడెంలో 10వ తరగతి వరకు, వరంగల్‌ ఎల్‌బీ కళాశాలలో ఇంటర్మీడియట్, హైదరాబాద్‌లోని ఎల్బీ కళాశాలలో డిగ్రీ పూర్తి చేశాడు. రావుల శ్రీధర్ రెడ్డికి భార్య రాధికా రెడ్డి (న్యాయవాది), ఒక కుమారుడు, కుమార్తె ఉన్నారు.
## రాజకీయ జీవితం
రావుల శ్రీధర్ రెడ్డి డిగ్రీ పూర్తి చేశాక అంబుజ సిమెంట్‌, ఐసీఐసీఐ బ్యాంక్‌లో సీనియర్‌ మేనేజిరియల్‌ స్థాయిలో పనిచేసి తెలంగాణ ఉద్యమ సమయంలో 2010లో ఉద్యోగానికి రాజీనామా చేసి భారతీయ జనతా పార్టీలో చేరాడు. అయన బీజేపీలో వివిధ స్థాయిల్లో పనిచేసి చేరారు. ఆయన 2018లో జరిగిన అసెంబ్లీ ఎన్నికల్లో జూబ్లీహిల్స్ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.

రావుల శ్రీధర్ రెడ్డి బీజేపీలో రాష్ట్ర అధికార ప్రతినిధిగా ఉన్న సమయంలో తెలంగాణ పట్ల భారతీయ జనతా పార్టీ అనుసరిస్తున్న విధానాలను నిరసిస్తూ 2020 నవంబరు 1న ఆ పార్టీకి రాజీనామా చేసి, 2020 నవంబరు 2న కేటీఆర్ సమక్షంలో తెలంగాణ రాష్ట్ర సమితి పార్టీలో చేరాడు. ఆయనను 2022 మార్చి 23న తెలంగాణ రాష్ట్ర విద్యా, సంక్షేమం, మౌలిక సదుపాయాల అభివృద్ధి సంస్థ ఛైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.

రావుల శ్రీధర్ రెడ్డి 2024 పార్లమెంట్ ఎన్నికల్లో మల్కాజ్‌గిరి లోక్‌సభ పరిధిలోని సికింద్రాబాద్ కంటోన్మెంట్ శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు.

## ఇతర పదవులు
రావుల శ్రీధర్‌రెడ్డి ప్రస్తుతం తెలంగాణ బాస్కెట్‌బాల్‌ అసోసియేషన్‌ చైర్మన్‌గా విధులు నిర్వహిస్తున్నాడు. ఆయన తెలంగాణ ఒలంపిక్‌ అసోసియేషన్‌కు ఉపాధ్యక్షుడిగా, యోగా అసోసియేషన్‌ అధ్యక్షుడిగా పనిచేశాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ కార్పొరేషన్ మాజీ చైర్మన్లు
గ్రేట్ శంకర్

**గ్రేట్ శంకర్** 2021లో విడుదలైన తెలుగు సినిమా. మలయాళంలో 2017లో విడుదలైన ‘మాస్టర్‌ పీస్‌’ సినిమాను లగడపాటి భార్గవ సమర్పణలో శ్రీ ఎల్.వి.ఆర్ ప్రొడక్షన్స్ బ్యానర్‌పై
లగడపాటి శ్రీనివాస్‌ తెలుగులో ‘గ్రేట్‌ శంకర్‌’గా డబ్బింగ్ చేసి విడుదల చేశాడు. మమ్ముట్టి, వరలక్ష్మీ శరత్‌కుమార్, ఉన్ని ముకుందన్, పూనమ్ బజ్వా ప్రధాన పాత్రల్లో నటించిన ఈ సినిమాకు అజయ్‌ వాసుదేవ్‌ దర్శకత్వం వహించగా ఈ సినిమాను 2021 ఆగష్టు 27న విడుదల చేశారు
## నటీనటులు

*మమ్ముట్టి
*వరలక్ష్మీ శరత్‌కుమార్
* ఉన్ని ముకుందన్
* పూనమ్ బజ్వా
*ముకేశ్   
*మఖ్బూల్ సల్మాన్ 
*జాన్ కైపలిల్
*గోకుల్ సురేష్  
*కళాభవన్ షాజాన్   
*మహిమా నంబియార్
*లేనా 
*సంతోష్ పండిట్ 
*నీరజ ఎస్ దాస్  
*కైలాష్ 
*అర్జున్ నంద కుమార్  
*దివ్యదర్శన్
*అమీర్ నియాజ్ 
*జోజి 
*అశ్విన్ మీనన్ 
*సునీల్ సుఖద 
*విజయకుమార్ 
*సాదిక్ 
*నందు  
*శివాజీ గురువాయూర్ 
*మంజు  సతీష్  
*బిజుకుట్టాన్  
*రోజు నవోదయ 
*జనార్దనాన్
*థెస్ని ఖాన్

## సాంకేతిక నిపుణులు
*బ్యానర్: శ్రీ ఎల్.వి.ఆర్ ప్రొడక్షన్స్
*నిర్మాత: లగడపాటి శ్రీనివాస్‌ 
*కథ: మార్నింగ్ కృష్ణ 
*స్క్రీన్‌ప్లే, దర్శకత్వం:  అజయ్‌ వాసుదేవ్‌ 
*సంగీతం: దీపక్ దేవ్
*సినిమాటోగ్రఫీ: వినోద్  వల్లంపాటి

## మూలాలు

వర్గం:2021 తెలుగు సినిమాలు
గ్రేటర్ క్లీవ్‌ల్యాండ్ శివ విష్ణు హిందూ దేవాలయం

**గ్రేటర్ క్లీవ్‌ల్యాండ్ శివ విష్ణు హిందూ దేవాలయం**, అమెరికా, ఒహియోలోని పర్మాలో ఉన్న హిందూ దేవాలయం. గ్రేటర్ క్లీవ్‌ల్యాండ్ ప్రాంతంలోని 12,000 మంది హిందువులకు ఆధ్యాత్మిక కేంద్రంగా నిలుస్తోంది. సంవత్సరానికి 30,000 మంది సందర్శకులకు ఆతిథ్యం ఇస్తోంది.

## చరిత్ర
1983లో అక్కడి ప్రాంతంలోని హిందువులు క్లీవ్‌ల్యాండ్ స్టేట్ యూనివర్సిటీలో కలుసుకున్నారు. అప్పటివరకు వాళ్ళకు శాశ్వత సమావేశ ప్రదేశం లేదు. అందుకోసం ఒహియోలోని నార్త్ రాయల్టన్ ప్రాంతంలో అనేక భవనాలను, ప్రదేశాలను పరిశీలించారు. 1987లో $200,000కు 22 ఎకరాలతో కాలిపోయిన భవనాన్ని కొనుగోలు చేశారు. 1989, మార్చిలో $350,000 ఉపయోగించి ఆ భవనాన్ని ఆధునీకరించి, 1989 సెప్టెంబరు 10న 2,000 మంది హిందువుల సమక్షంలో దేవాలయాన్ని ప్రారంభించారు. పెరుగుతున్న హిందూ జనాభాకు అనుగుణంగా 1997లో దేవాలయం మళ్లీ పునర్నిర్మించబడి, $20 మిలియన్ల వ్యయంతో 32 ఎకరాలకు విస్తరించబడింది.

## రూపకల్పన
ఈ దేవాలయంలో రెండు ప్రధాన బలిపీఠాలు ఉన్నాయి. ఎడమవైపున శివుడు, కుడివైపున విష్ణువుఉన్నారు. వినాయకుడి విగ్రహ బలిపీఠం శివపీఠం వెలుపల ఉంది. దుర్గ, లక్ష్మిలు శివ, విష్ణు బలిపీఠం మధ్యలో ఉన్నారు. నంది కూడా శివపీఠం వెలుపల ఉండి, నేరుగా శివుని వైపు చూస్తుంది. గోడలమీద అనేక హిందూ దేవుళ్ళ చిత్రాలు చెక్కబడ్డాయి. దేవాలయం నలువైపులా చిత్తడి నేలలు ఉన్నాయి. ఈ దేవాలయం 11,000 చదరపు అడుగుల కంటే ఎక్కువ విస్తీర్ణంలో ఉంది.

## మూలాలు

వర్గం:హిందూ దేవాలయాలు, అమెరికా
వర్గం:1989 స్థాపితాలు
ఆర్.సి. లహోటి

**రమేష్ చంద్ర లహోటీ (1 నవంబర్ 1940 - 23 మార్చి 2022)** భారత మాజీ ప్రధాన న్యాయమూర్తి (సీజేఐ). భారతదేశానికి 35వ ప్రధాన న్యాయమూర్తి, 2004 జూన్ 1 నుండి 2005 నవంబర్ 1 వరకు విధులు నిర్వహించారు.

## పదవీ విరమణ తర్వాత కార్యకలాపాలు
ఇండియన్ ఇంటర్నేషనల్ మోడల్ యునైటెడ్ నేషన్స్ అడ్వైజరీ బోర్డ్‌లో ఆయన ఉన్నారు. జస్టిస్ లహోటీ మానవ్ రచనా యూనివర్సిటీలో న్యాయశాఖ ఫ్యాకల్టీ అడ్వైజరీ బోర్డు చైర్‌పర్సన్‌గా కూడా పనిచేసారు.

## మరణం
81 ఏళ్ల ఆర్.సి. లహోటి న్యూడిల్లీలో 2022 మార్చి 23న తుదిశ్వాస విడిచారు.

## మూలాలు

వర్గం:2022 మరణాలు
కె.ఇ.ప్రభాకర్

**కంబాలపాడు ఈడిగె ప్రభాకర్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2017లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికయ్యాడు.
## రాజకీయ జీవితం
కేఈ ప్రభాకర్‌ 1996లో జరిగిన ఉప ఎన్నికల్లో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 1994 శాసన సభ ఎన్నికల్లో డోన్ నియోజకవర్గం నుంచి గెలిచిన కోట్ల విజయభాస్కర్ రెడ్డి 1996 లోక్‌సభకు పోటీ చేసి గెలవడంతో డోన్ ఎమ్మెల్యేగా రాజీనామా చేయడంతో జరిగిన ఉప ఎన్నికల్లో టీడీపీ తరఫున పోటీ చేసి గెలిచాడు. ఆయన 1999 ఎన్నికల్లో కూడా వరుసగా రెండోసారి టీడీపీ తరపున పోటీ చేసి ఎమ్మెల్యేగా గెలిచి, 2004లో కాంగ్రెస్ అభ్యర్థి కోట్ల సుజాతమ్మ చేతిలో ఓడిపోయాడు.

కేఈ ప్రభాకర్‌ 2009లో పత్తికొండ నియోజకవర్గం నుంచి పోటీ చేసి ఎమ్మెల్యేగా మూడోసారి అసెంబ్లీకి ఎన్నికయ్యాడు. ఆయన 2017 జూన్లో రాష్ట్ర నీటిపారుదల అభివృద్ధి సంస్థ ఛైర్మన్‌గా నియమితుడై, 2018లో జరిగిన ఆంధ్రప్రదేశ్ శాసనమండలి ఎన్నికల్లో కర్నూలు జిల్లా స్థానిక సంస్థల కోటా నుండి ఎమ్మెల్సీగా ఏకగ్రీవంగా ఎన్నికయ్యాడు. కేఈ ప్రభాకర్‌ తెలుగుదేశం పార్టీకి 2020 మార్చి 13న రాజీనామా చేశాడు.

## మూలాలు

వర్గం:1955 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
జానకంపేట లక్ష్మీ నరసింహస్వామి దేవాలయం

**జానకంపేట లక్ష్మీ నరసింహస్వామి దేవాలయం**, తెలంగాణ రాష్ట్రం, నిజామాబాద్ జిల్లా, ఎడపల్లి మండలంలోని జానకంపేట గ్రామంలో ఉన్న దేవాలయం. ఇక్కడి దేవున్ని జానకంపేట సాలగ్రామ నరసింహుడు అని పిలుస్తారు. శివకేశవ క్షేత్రంగా ప్రసిద్ధిగాంచిన అ దేవాలయానికి వందల ఏళ్ళ చరిత్ర ఉంది.

## చరిత్ర
హిరణ్యకశిపుడిని సంహరించిన తర్వాత దండకారణ్యంలోకి వచ్చిన నరసింహుడు జానకంపేట కొండ ప్రాంతంలో సేదతీరి, ఇక్కడే స్వయంభువుగా వెలిశాడట. నరసింహస్వామి ఉగ్రరూపాన్ని దర్శించడానికి ఋషులకు సాధ్యపడకపోవడంతో, స్వామి ఆజ్ఞమేరకు ఖాట్మండు సమీపంలోని గండకీ నదీ తీరం నుంచి సాలగ్రామ శిలను తీసుకు వచ్చి నాభిలో ప్రాణప్రతిష్ఠ చేయడంతో శాంతమూర్తిగా దర్శనమిచ్చాడని స్థల పురాణం ద్వారా తెలుస్తోంది. నాభిలో సాలగ్రామం ఉండటం వల్ల సాలగ్రామ నరసింహుడిగానూ ప్రసిద్ధిగాంచాడు. ఇక్కడ మూడో శతాబ్దంలో దేవాలయ వెనుకభాగంలో గురుకులం నిర్మించబడినట్టు ఆనవాళ్ళు లభించాయి. తర్వాతి కాలంలో కాకతీయుల పాలనలో గురుకులాన్ని శివాలయంగా మార్చడంతో, ఈ దేవాలయం శివకేశవ క్షేత్రంగా ప్రసిద్ధిగాంచింది. ఈ దేవాలయానికి ఉమామహేశ్వరుడు క్షేత్రపాలకుడిగా ఉన్నాడు.

## నిర్మాణం
మూడవ శతాబ్దంలో ఒక జైనమత ప్రవక్త ఈ క్షేత్రాన్ని సందర్శించి, స్వామి శక్తికి ఆకర్షితులైన జైనులు ఇక్కడ దేవాలయాన్ని నిర్మించారని, గుడి వెనుకభాగంలో ఒక గురుకులాన్ని కూడా స్థాపించారని కూడా తెలుస్తోంది. దేవాలయ ముఖద్వారంపై గజలక్ష్మి దేవి, దేవాలయంలోని ప్రతి స్తంభంపై నాగేంద్ర ప్రతిమలు చెక్కబడి ఉన్నాయి. పూర్తిగా రాతితోనే నిర్మితమైన ఈ దేవాలయాన్ని కాలక్రమేణ కాకతీయులు కూడా అభివృద్ధి పరిచారు.

## అష్టముఖి కోనేరు
ఈ దేవాలయ ప్రాంగణంలో అష్టముఖి కోనేరు ప్రత్యేక ఆకర్షణగా నిలుస్తోంది. కలియుగం ప్రారంభంలో ఈ ప్రాంతంలో తపస్సు చేసుకుంటున్న ఋషులుకు, రాక్షసులు ఆటంకాలు సృష్టించేవారు. ఋషులకు ఎలాంటి ఆటంకం కలుగకుండా, బ్రహ్మ ఆజ్ఞతో అష్ట దిక్పాలకులు ఎనిమిది దిక్కుల్లో కాపలాగా నిలబడి వారి మధ్యలో నీటిని ఉద్భవించేలా చేశారని అందుకే దీనిని ‘అష్టముఖి’ కోనేరుగా పిలుస్తున్నారని చరిత్రకారుల అభిప్రాయం.

## ఉత్సవాలు
శనివారంతో కూడిన అష్టమీ, అమావాస్య తిథుల్లో స్వామిని దర్శించుకుంటే, శనిదోషాలు పోతాయని భక్తుల నమ్మకం. ప్రతినెలా స్వాతి నక్షత్రం రోజున స్వామి కళ్యాణం, ప్రతిఏటా మాఘశుద్ధ అష్టమి నుంచి మాఘశుద్ధ ప్రతిపద వరకూ వార్షిక బ్రహ్మోత్సవాలు జరుగుతాయి.

## మూలాలు

వర్గం:నిజామాబాదు జిల్లా దేవాలయాలు
వర్గం:వైష్ణవ దివ్యక్షేత్రాలు
మారెడ్డి రవీంద్రనాథ్ రెడ్డి

**మారెడ్డి రవీంద్రనాథ్ రెడ్డి (బీటెక్‌ రవి) ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2017లో జరిగిన ఆంధ్రప్రదేశ్ శాసనమండలి ఎన్నికల్లో కడప స్థానిక సంస్థల స్థానం నుండి ఎమ్మెల్సీగా ఏకగ్రీవంగా ఎన్నికయ్యాడు.
## జననం, విద్యాభాస్యం
మారెడ్డి రవీంద్రనాథ్ రెడ్డి 1970 ఫిబ్రవరి 10న ఆంధ్రప్రదేశ్ రాష్ట్రం, కడప జిల్లా, సింహాద్రిపురం మండలం, కసనూరు గ్రామంలో మారెడ్డి కృష్ణా రెడ్డి, సరస్వతమ్మ దంపతులకు జన్మించాడు. ఆయన 1992లో కర్ణాటక రాష్ట్రంలోని ధార్వాడ్ యూనివర్సిటీ నుండి బీటెక్‌ పూర్తి చేశాడు.
## రాజకీయ జీవితం
మారెడ్డి రవీంద్రనాథ్ రెడ్డి తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2011లో జరిగిన ఉప ఎన్నికల్లో పులివెందుల నియోజకవర్గం టీడీపీ నుండి పోటీ చేసి ఓడిపోయాడు. ఆయన 2017లో జరిగిన ఆంధ్రప్రదేశ్ శాసనమండలి ఎన్నికల్లో కడప స్థానిక సంస్థల స్థానం నుండి ఎమ్మెల్సీగా దివంగత ముఖ్యమంత్రి ys రాజశేఖరరెడ్డి గారి సోదరుడు మాజీమంత్రి ys వివేకానంద రెడ్డి గారి మీద ఎమ్మెల్సీగా గెలుపొందాడు. మొట్టమొదటి సారిగా 40 ఏళ్ల సుదీర్ఘ రాజకీయ అనుభవం ఓటమి ఎరుగని వైస్సార్ కుటుంబం మీదే ఎమ్మెల్సీగా గెలిచి రాష్ట్ర స్థాయిలో చరిత్ర సృష్టించడం జరిగింది

ఆంధ్రప్రదేశ్ లో మూడు రాజ‌ధానుల బిల్లును గ‌వ‌ర్న‌ర్ ఆమోదించిన నేపథ్యంలో అందుకు నిరసనగా తన శాసనమండలి సభ్యత్వానికి రాజీనామా చేశాడు. ఆయన 2020 నవంబరులో తెలుగుదేశం పార్టీ రాష్ట్ర అధికార ప్రతినిధిగా నియమితుడయ్యాడు.
## మూలాలు

వర్గం:1969 జననాలు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
అభిషేక్ ఛటర్జీ

**అభిషేక్ ఛటర్జీ** (1964 ఏప్రిల్ 30 - 2022 మార్చి 24) బెంగాలీ సినిమా నటుడు. తరుణ్ మజుందార్ దర్శకత్వం వహించిన పాథ్భోలా (1986) చిత్రంతో సంధ్యా రాయ్, ప్రోసెంజిత్ ఛటర్జీ, తపస్ పాల్, ఉత్పల్ దత్ వంటి అనుభవజ్ఞులతో కలిసి అభిషేక్ ఛటర్జీ మొదటిసారిగా సినిమాకు పరిచయమయ్యాడు. వందకు పైగా సినిమాల్లో నటించిన ఆయన సీరియల్స్ లో కూడా పనిచేసారు.

57 సంవత్సరాల వయస్సులో 2022 మార్చి 24న ఆయన గుండెపోటులో బారానగర్ లో మరణించాడు. చివరి రోజుల్లో అభిషేక్ ఛటర్జీ అనారోగ్యంతో బాధపడ్డాడు.

## మూలాలు

వర్గం:2022 మరణాలు
దాల్చా

**దాల్చా** అనేది పప్పు ఆధారిత హైదరాబాదీ వంటకం. తెలంగాణ రాష్ట్ర రాజధాని హైదరాబాదులో దీనిని ప్రత్యేకంగా తయారుచేస్తారు. ఇందులో ప్రాథమిక పదార్థాలు కాయధాన్యాలు కాగా, శనగపప్పు లేదా కందిపప్పు కావచ్చు. దీనిని మాంసాహారంతో కలిపి కూడా వండవచ్చు. మటన్ కలిపితే దానిని మటన్ దాల్చా అంటారు. దాల్చాలో సొరకాయ మరొక ముఖ్య కూరగాయ. దీనిని అన్నం లేదా రోటీతో తినవచ్చు, అవేవి లేకుండా కూడా తినవచ్చు.

## చరిత్ర
హైదరాబాద్‌లో నిజాం కాలం నుంచి వస్తున్న అత్యంత సాధారణ వంటకం ఇది. భారతీయ సంస్కృతికి చెందిన వంటకం అయినప్పటికీ దీనిని మలేషియా, సింగపూర్‌లలో జరిగే చాలా మలేయ్ వివాహాలలో తప్పనిసరిగా వడ్డిస్తారు.

## ఇతర వివరాలు

# మటన్, పప్పు లేదా కాయధాన్యాలు, సీసా పొట్లకాయ లేదా కద్దు, ఉల్లిపాయలు, టమాటలు, పొడి సుగంధ ద్రవ్యాలు, మసాలా దినుసులు (యాలకులు, దాల్చినచెక్క, షాహి జీరా, బే ఆకు, లవంగాలు), చింతపండు గుజ్జు, కరివేపాకు, మిరపకాయలు, కొత్తిమీర వంటివి దాల్చాలో ఉపయోగిస్తారు.
# దాల్చా రుచికరమైనది మాత్రమే కాకుండా, ఆరోగ్యకరమైనది కూడా.
# ఇది పప్పు, మటన్, శాకాహారం అనే మూడు రకాలుగా ఉంటుంది.
# ఎముకలతో కూడిన మాంసంతో తయారుచేసిన దాల్చాలో ఎముకల నుండి తీసిన రసాన్ని పప్పులో కలపడం వల్ల చాలా మంచి రుచి వస్తుంది.

## మూలాలు

## బయటి లింకులు
* త్రిపాదపై రెసిపీ
* అసలైన మటన్ దాల్చా 

వర్గం:హైదరాబాదీ వంటకం
మెట్టు శ్రీనివాస్

**మెట్టు శ్రీనివాస్** తెలంగాణ రాష్ట్రానికి చెందిన రాజకీయ నాయకుడు. ఆయన 2022 మార్చి 23న తెలంగాణ రాష్ట్ర రోడ్ల అభివృద్ధి కార్పొరేషన్ ఛైర్మన్‌గా నియమితుడై,  ఏప్రిల్ 3న భాద్యతలు స్వీకరించాడు.
## జననం, విద్యాభాస్యం
మెట్టు శ్రీనివాస్ 1971లో తెలంగాణ రాష్ట్రం, వరంగల్ జిల్లా, ఖిలావరంగల్, శివనగర్‌ లో జన్మించాడు. ఆయన 1991 కాకతీయ విశ్వవిద్యాలయంలో ఎంఏ ఎకనామిక్స్‌ పూర్తి చేశాడు. ఆయన అనంతరం మహబూబాబాద్‌ ప్రైవేట్‌ డిగ్రీ కళాశాలలో మూడేళ్లు లెక్చరర్‌గా పని చేశాడు.
## రాజకీయ జీవితం
మెట్టు శ్రీనివాస్ 1991 కాకతీయ విశ్వవిద్యాలయంలో సీపీఎం అనుబంధ విద్యార్థి సంఘం   ఎస్‌ఎఫ్‌ఐ ద్వారా రాజకీయాల్లోకి వచ్చాడు. ఆయన 1997 నుంచి 2015 వరకు సీపీఎం వరంగల్‌ నగర కార్యదర్శిగా 18 ఏండ్లు సుదీర్ఘకాలం పని చేసి, అనంతరం ఆరేండ్లు సీపీఎం రాష్ట్ర కమిటీ సభ్యుడిగా బాధ్యతలు నిర్వహించాడు. మెట్టు శ్రీనివాస్ వరంగల్‌ తూర్పు నియోజకవర్గం నుండి సీపీఎం అభ్యర్థిగా 1999, 2009, 2014లో జరిగిన అసెంబ్లీ ఎన్నికల్లో పోటీ చేసి ఓడిపోయాడు.

మెట్టు శ్రీనివాస్‌ మేధావులు, బీసీ ఉద్యమకారులతో ఏర్పడిన బీసీ సబ్‌ ప్లాన్‌ సాధన కమిటీ ప్రధాన కార్యదర్శిగా పని చేశాడు. ఆయన 2017 మార్చి 20న మెట్టు శ్రీనివాస్‌ రాష్ట్ర పురపాలక, ఐటీశాఖ మంత్రి కేటీఆర్‌ సమక్షంలో తెలంగాణ రాష్ట్ర సమితి పార్టీలో చేరాడు.  మెట్టు శ్రీనివాస్‌ ఆ తరువాత  టీఆర్‌ఎస్‌ రాష్ట్ర కార్యదర్శిగా నియమితుడై వివిధ జిల్లాల్లో శాసనసభ, స్థానిక సంస్థల ఎన్నికల్లో టీఆర్‌ఎస్‌ ఎన్నికల్లో ఇన్‌చార్జిగా,  2021లో వరంగల్‌ రూరల్‌ జిల్లా టీఆర్‌ఎస్‌ పార్టీ సభ్యత్వాలు, కమిటీల ఇన్‌చార్జిగా పని చేశాడు.  ఆయనను 2022 మార్చి 23న తెలంగాణ రాష్ట్ర రహదారుల అభివృద్ధి సంస్థ ఛైర్మన్‌గా నియమిస్తూ ప్రభుత్వం ఉత్తర్వులు జారీ చేసింది. ఆయన ఏప్రిల్ 3న భాద్యతలు స్వీకరించాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ కార్పొరేషన్ మాజీ చైర్మన్లు
మహమ్మద్ ఇంతియాజ్ ఇషాక్

**మహమ్మద్ ఇంతియాజ్ ఇషాక్** తెలంగాణ రాష్ట్రానికి చెందిన రాజకీయ నాయకుడు. ఆయన 2022 మార్చి 23న తెలంగాణ రాష్ట్ర మైనారిటీ కార్పొరేషన్‌ ఛైర్మన్‌గా నియమితుడయ్యాడు.
## రాజకీయ జీవితం
ఇంతియాజ్‌ ఇషాక్‌ కాంగ్రెస్ పార్టీ ద్వారా రాజకీయాల్లోకి వచ్చి, 1991లో మహబూబ్‌నగర్‌ పట్టణ ఎన్‌ఎస్‌యూఐ అధ్యక్షుడిగా, 1994 నుండి 96 వరకు ఎన్‌ఎస్‌యూఐ జిల్లా ప్రధాన కార్యదర్శిగా, 1996 నుండి 2008 వరకు జిల్లా యూత్‌ కాంగ్రెస్‌ అధ్యక్షుడిగా, 2008లో ప్రదేశ్ కాంగ్రెస్ కమిటీ రాష్ట్ర కార్యదర్శిగా వివిధ హోదాల్లో పని చేశాడు. ఆయన తెలంగాణ ఉద్యమ సమయంలో కాంగ్రెస్ పార్టీకి రాజీనామా చేసి 2011లో తెలంగాణ రాష్ట్ర సమితి పార్టీలో చేరాడు. ఇంతియాజ్‌ ఇషాక్‌ ఆ తరువాత మదీనా ఎడ్యుకేషన్‌ సొసైటీలో కార్యదర్శిగా, ముస్లిం సంఘం ఫౌండర్‌గా బాధ్యతలు నిర్వర్తించాడు.

ఇంతియాజ్‌ ఇషాక్‌ 2016లో టీఆర్‌ఎస్‌ పార్టీ రాష్ట్ర కార్యదర్శిగా నియమితుడై 2016, 2020లో జీహెచ్‌ఎంసీ ఎన్నికల ఇన్‌చార్జిగా, అసెంబ్లీ ఎన్నికల్లో, వరంగల్‌ లోక్‌సభ ఎన్నికల్లో, హుజురాబాద్‌, నాగార్జునసాగర్‌ ఎన్నికల్లో, మహబూబ్‌నగర్‌ మున్సిపల్‌ ఎన్నికల్లో  ఇన్‌చార్జిగా పని చేసి పార్టీ అప్పగించిన బాధ్యతలను సమర్థవంతంగా నిర్వహించి అభ్యర్థుల గెలుపులో కీలకంగా పని చేశాడు. ఆయన 2022 మార్చి 23న తెలంగాణ రాష్ట్ర మైనారిటీ కార్పొరేషన్‌ ఛైర్మన్‌గా నియమితుడయ్యాడు.
## ఇవి కూడా చుడండి
* మహమ్మద్ ఖాజా ముజీబుద్దీన్

## మూలాలు

వర్గం:తెలంగాణ వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:మహబూబ్ నగర్ జిల్లా వ్యక్తులు
సంధ్యారాయ్

**సంధ్యారాయ్**, బెంగాలీ సినిమా నటి, రాజకీయ నాయకురాలు. మూడుసార్లు బెంగాలీ ఫిల్మ్ జర్నలిస్టు అవార్డును,  *గణదేవత సినిమాకు* ఉత్తమ నటిగా ఫిలింఫేర్ అవార్డ్స్ (ఈస్ట్) అవార్డును అందుకుంది. రాయ్ *రాజేన్* తరఫ్దార్ తీసిన *అంతరిక్ష* (1957) సినిమాతో సినీరంగంలోకి ప్రవేశించింది.

## రాజకీయ జీవితం
2014లో అఖిల భారత తృణమూల్ కాంగ్రెస్ తరపున లోక్‌సభ ఎన్నికల్లో మేదినీపూర్ నియోజకవర్గం నుంచి పోటీచేసి భారత పార్లమెంటు సభ్యురాలిగా గెలిచింది.

## సినిమాలు

* *గంగ*
* *మాయ మృగ* (1960)
* *కఠిన్ మాయ* (1961)
* *అర్ఘ్య* (1961)
* *శుభ దృష్టి* (*హోలీ మీటింగ్ ఆఫ్ ఐస్*) (1962)
* *రక్త పలాష్* (1962)
* *నవ్ దిగంత* (*న్యూ హారిజన్*) (1962)
* *ధూప్ ఛాయా* (1962)
* *బంధన్* (1962)
* *అస్లీ-నఖ్లీ* (1962)
* *పాలటాక్* (1963)
* *భ్రాంతిబిలాస్* (1963)
* *పూజా కే ఫూల్* (1964)
* *సూర్య తప* (*బ్లెస్డ్ బై ది సన్*) (1965)
* *ఏక్ తుకు బాసా* (1965)
* *అంతరాల్* (1965)
* *అలోర్ పిపాసా* (1965)
* *మోనిహార్* (1966)
* *నతున్ జిబాన్* (1966)
* *ప్రస్తార్ స్వక్షర్* (1967)
* *టిన్ అధ్యాయ్* (1968)
* *బాఘిని* (1968)
* *రహ్గీర్* (1969)
* *దాదు* (1969)
* *అపరాచిత* (1969)
* *ఆరోగ్య నికేతన్* (1969)
* *రూపసి* (1970)
* *నిమంత్రన్* (1971)
* *జానే-అంజనే* (1971)
* *కుహేలి* (1971)
* *చితి* (1973)
* *శ్రీమాన్ పృథ్వీరాజ్* (1973)
* *అమీ సిరాజేర్ బేగం* (1973)
* *అశానీ సంకేత్* (1973)
* *తాగిని* (1974)
* *జిబాన్ కహిని* (1974)
* *ఫూలేశ్వరి* (1974)
* *సన్సార్ సీమంటే* (1975)
* *పలంక* (1975)
* *బాబా తారకనాథ్* (1977)
* *కబిత* (1977)
* *కే తుమీ* (1978)
* *ధనరాజ్ తమాంగ్* (1978)
* *గణదేవత* (1979)
* *నాగపాష్* (1980)
* *దాదర్ కీర్తి* (1980)
* *షహర్ తేకే దూరే* (1981)
* *మేఘముక్తి* (1981)
* *ఖానా బరహా* (1981)
* *ఖేలర్ పుతుల్* (1981)
* *అమర్ గీతి* (1983)
* *అగ్రదాని* (1983)
* *పథ్భోలా* (1986)
* *పాథ్-ఓ-ప్రసాద్* (1991)
* *నబాబ్* (1991)
* *సత్య మిథ్య* (1992)
* *దేబిపక్ష* (2004)
* *నబాబ్ నందిని* 2007
* *మా అమర్ మా* (2009)
* *ఛోటో బౌ* (1988)

## అవార్డులు
* 2013: బంగా బిభూషణ్, భారతీయ సినిమాకు చేసిన కృషికి పశ్చిమ బెంగాల్‌లో అత్యున్నత పౌర పురస్కారం.
* 1969: బిఎఫ్‌జెఏ అవార్డు, *టిన్ అధయ్* సినిమాకి ఉత్తమ సహాయ నటి అవార్డు.
* 1972: బిఎఫ్‌జెఏ అవార్డు, *నిమంత్రన్* సినిమాకి ఉత్తమ నటి అవార్డు.
* 1976: బిఎఫ్‌జెఏ అవార్డు, *సన్సార్ సిమంటే* సినిమాకి ఉత్తమ నటి అవార్డు.
* 1979: ఫిలింఫేర్ అవార్డ్స్ ఈస్ట్, *గణదేవత* సినిమాకి ఉత్తమ నటి అవార్డు.
* 1997: భారత్ నిర్మాణ్ అవార్డు.
* 2005: కళాకర్ అవార్డులు, జీవితకాల సాఫల్య పురస్కారం.

## మూలాలు

## బయటి లింకులు
* 
* పార్లమెంట్ ఆఫ్ ఇండియా వెబ్‌సైట్‌లో అధికారిక జీవిత చరిత్ర స్కెచ్

వర్గం:1941 జననాలు
వర్గం:16వ లోక్‌సభ సభ్యులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
గీతాలీ రాయ్

**గీతాలీ రాయ్**, బెంగాలీ సినిమా నటి. బెంగాలీ సినిమాలలో నటించి గుర్తింపు పొందింది.

## సినిమారంగం
సత్యజిత్ రే తీసిన మహాపురుష్, చిరియాఖానా, మహానగర్,  చారులత మొదలైన నాలుగు సినిమాలతో నటించింది. నిత్యానంద దత్తా దర్శకత్వంలో 1970లో వచ్చిన బక్సా బాదల్‌ సినిమాలో కూడా నటించింది.

## సినిమాలు

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
దేబాశ్రీ రాయ్

**దేబాశ్రీ రాయ్** (జననం 1962 ఆగస్టు 8) బెంగాలీ సినిమా నటి, నర్తకి, కొరియోగ్రాఫర్, రాజకీయ నాయకురాలు, జంతు హక్కుల కార్యకర్త. హిందీ, బెంగాలీ సినిమాల్లో నటించింది. బెంగాలీ కమర్షియల్ సినిమా ప్రస్థానంలో నటిగా పేర్కొనబడింది. వందకు పైగా చిత్రాలలో నటించి, ఒక జాతీయ అవార్డు, మూడు బెంగాలీ ఫిల్మ్ జర్నలిస్టు అవార్డులు, ఐదు కళాకర్ అవార్డులు, ఆనందలోక్ అవార్డుతో సహా నలభైకి పైగా అవార్డులను గెలుచుకుంది. భారతీయ శాస్త్రీయ, గిరిజన, జానపద నృత్యాల అంశాలతో నిండిన వినూత్న నృత్య రూపాలకు ప్రసిద్ధి చెందింది. నటరాజ్ డ్యాన్స్ సంస్థను స్థాపించింది. దేబాశ్రీ రాయ్ ఫౌండేషన్ వ్యవస్థాపకురాలు.

## జననం
రాయ్ 1962 ఆగస్టు 8న పశ్చిమ బెంగాల్ లోని కలకత్తాలో జన్మించింది.

## వ్యక్తిగత జీవితం
రాయ్ కి 1994లో ప్రోసెన్‌జిత్ ఛటర్జీతో వివాహం జరిగింది. 1995లో వారిద్దరు విడాకులు తీసుకున్నారు.

## సినిమారంగం
హిరణ్‌మోయ్ సేన్ 166లో తీసిన *పాగల్ ఠాకూర్* అనే బెంగాలీ భక్తిరస చిత్రంలో తొలిసారిగా నటించింది. 1978లో వచ్చిన అరబింద ముఖోపాధ్యాయ దర్శకత్వం వమించిన *నాడి తేకే సాగరే* అనే బెంగాలీ సినిమాలో మొదటిసారిగా ప్రధాన పాత్రలో నటించింది. అపర్ణా సేన్ దర్శకత్వంలో జాతీయ అవార్డు గెలుచుకున్న *36 చౌరింగ్గీ లేన్* (1981), రాజశ్రీ ప్రొడక్షన్ లో కనక్ మిశ్రా తీసిన *జియో టు ఐస్ జియో* (1981)లో సినిమాలలో నటించి గుర్తింపు పొందింది. *బురా ఆద్మీ* (1982), *జస్టిస్ చౌదరి* (1983), *ఫుల్వారీ* (1984), *కభీ అజ్నబీ ది* (1985), *సీపీయాన్* (1986), *ప్యార్ కా సావన్* (1989) వంటి హిందీ సినిమాలలో కూడా నటించింది. బెంగాలీ చిత్రం *ట్రాయీ* (1982) బాక్సాఫీస్ వద్ద పెద్ద విజయం సాధించిన తర్వాత బెంగాలీ సినిమాపై ఎక్కువ దృష్టి పెట్టింది. భాలోబాసా *భలోబాస* (1985), *లాల్‌మహల్* (1986), *చోఖేర్ అలోయ్* (1989), *ఝంకార్* (1989), *అహంకార్* (1991), *యుద్ధ* (1985) వంటి సినిమాలు విజయం సాధించాయి.

## టివిరంగం
సౌమిత్ర ఛటర్జీ నటించిన బెంగాలీ టీవీ సిరీస్ *దేనా పవోనా తో* టివిరంగంలోకి అడుగుపెట్టింది. *లౌహకపట్*, *రత్నదీప్*, *నగర్‌పరే రూప్‌నగర్,* *బిరాజ్ బౌ* లలో నటించింది. 1988లో, బిఆర్‌చోప్రా తీసిన *మహాభారతంలో* సత్యవతిగా కనిపించింది.

## రాజకీయ జీవితం
రాయ్ అఖిల భారత తృణమూల్ కాంగ్రెస్ పార్టీ తరపున 2011 నుండి 2021 వరకు రైడిఘి నియోజకవర్గం నుండి శాసనసభ సభ్యునిగా ప్రాతినిధ్యం వహించింది.
 

## అవార్డులు, నామినేషన్లు

## మూలాలు

## బయటి లింకులు
* 

వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1964 జననాలు
వర్గం:బెంగాలీ సినిమా నటీమణులు
నిడుమోలు మాలా

**నిడుమోలు మాలా,** భారతీయ న్యాయమూర్తి. ఆమె అభ్యుదయ కవి శ్రీశ్రీ కుమార్తె. న్యాయవాదుల కోటాలో చెన్నై హైకోర్టు అదనపు న్యాయమూర్తిగా 2022లో నియమితులయిన ఆమెను శాశ్వత న్యాయమూర్తిగా పదోన్నతి కల్పిస్తూ కేంద్ర న్యాయశాఖ 2023 సెప్టెంబరు 12న ఉత్తర్వులు జారీచేసింది.

## ప్రారంభ జీవితం
శ్రీరంగం శ్రీనివాసరావు (శ్రీశ్రీ), సరోజా దంపతుల నలుగురి సంతానంలో మాలా చివరి అమ్మాయి. ఆమె మద్రాస్‌ లా కళాశాల నుంచి డిగ్రీ పట్టా పుచ్చుకుంది. ఆ తరువాత 1989లో మద్రాస్-పుదుచ్చేరి బార్‌ అసోసియేషన్‌లో సభ్యత్వం తీసుకుంది. ఆమె 32 ఏళ్ల పాటు మద్రాస్‌ హైకోర్టులో ప్రాక్టీసు చేసింది. 2020 నుంచి రెండేళ్లపాటు పుదుచ్చేరి ప్రభుత్వ న్యాయవాదిగా బాధ్యతలు నిర్వర్తించింది.

## మూలాలు


వర్గం:న్యాయమూర్తులు
వర్గం:మద్రాసు హైకోర్టు న్యాయమూర్తులు
మహాభైరవ దేవాలయం

**మహాభైరవ దేవాలయం** భారతదేశంలోని అస్సాంలోని తేజ్‌పూర్ పట్టణానికి ఉత్తర భాగంలో ఒక కొండపై ఉంది. ఈ శివాలయం మొదట రాతితో నిర్మించబడింది, దాన్ని పునరుద్ధరించి కాంక్రీటుతో నిర్మించారు. అహోం పాలనలో, ముఖ్యంగా తుంగ్‌ఖుంగియా రాజవంశానికి చెందిన రాజులు ఆలయానికి భూమిని విరాళంగా ఇచ్చారు. ఈ ఆలయాన్ని ఇప్పుడు అస్సాం ప్రభుత్వం సోనిత్‌పూర్ డిప్యూటీ కమిషనర్ నేతృత్వంలోని మేనేజింగ్ కమిటీ నిర్వహిస్తోంది. ఈ ఆలయంలో భంగ్ కలిపిన లడ్డూ, పాలు, సుగంధ ద్రవ్యాలతో కలిపిన ప్రసాదాలు సంప్రదాయం ప్రకారం శివునికి ప్రసాదంగా అందిస్తారు. ఈ ఆలయంలో వివిధ ప్రత్యేక పూజలు కూడా నిర్వహించబడతాయి, పావురాలను ఎగిరిస్తారు, ఇది పూర్వీకుల ఆత్మ విముక్తి పొందిందని సూచిస్తుంది. 
## ప్రత్యేకత
ఈ ఆలయ ప్రధాన దైవం మహాశివుడు. ఇది బాణాసుర రాజుచే నిర్మించబడింది. ఈ ఆలయంలోని శివలింగం 'జీవన రాయి'తో నిర్మితమైందని చెబుతారు, ఇది సంవత్సరాల తరబడి నెమ్మదిగా పెరుగుతుంది అని భక్తుల నమ్మకం. ఈ ఆలయంలో శివుడిని ఆరాధించడం వల్ల శ్రేయస్సు పొందవచ్చని కొందరు నమ్ముతారు.
## మూలాలు


వర్గం:దేవాలయాలు
వర్గం:అసోం
హుజూరాబాద్ రెవెన్యూ డివిజను

**హుజారాబాద్ రెవెన్యూ డివిజను**, తెలంగాణ రాష్ట్రం, కరీంనగర్ జిల్లాలోని ఒక పరిపాలనా విభాగం. కరీంనగర్ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం హుజూరాబాద్లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను కరీంనగర్ లోక్‌సభ నియోజకవర్గంలోని, హుజూరాబాద్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## జనాభా గణాంకాలు
ఈ రెవెన్యూ డివిజన్ పరిధిలో 3,48,969 మంది జనాభా ఉన్నారు.

## పరిపాలన
హుజూరాబాద్ డివిజనులోని మండలాలు:

## మూలాలు

వర్గం:కరీంనగర్ జిల్లా
వర్గం:కరీంనగర్ జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
ఎ లిన్ యాంగ్

**ఎ లిన్ యాంగ్** (జననం: 1992 ఏప్రిల్ 22) మయన్మార్ కి చెందిన మోడల్, గాయకుడు, నటుడు.  “ది బ్రైడ్”  చిత్రంలో ఇతని నటనకు గాను 2018 మయన్మార్ అకాడమీ అవార్డులో ఉత్తమ నటుడు అవార్డుకు ఎంపికయ్యాడు.
## వ్యక్తిగత జీవితం
ఎ లిన్ యాంగ్, 22 ఏప్రిల్ 1992న మయన్మార్‌లోని మాండలేలో మాంగ్ మాంగ్ మైంట్, థి థి స్వే దంపతులకు జన్మించాడు. ఇతను 2011లో యదనాబోన్ విశ్వవిద్యాలయం నుండి బిఎ (ఇంగ్లీష్) పూర్తిచేసాడు. అలాగే మాండలేలోని ఫారిన్ లాంగ్వేజెస్ విశ్వవిద్యాలయం నుండి ఆంగ్లంలో డిప్లమా చేసాడు.
## కెరీర్
ఇతను 2008 సంవత్సరములో మాండలే లోని టాలెంట్ & మోడల్ ఏజెన్సీకి మోడల్‌గా పనిచేశాడు.  ఇతను టివి వాణిజ్య ప్రకటనలలో కూడా నటించాడు. అలాగే యూనిక్ మెన్ వేర్స్, బైసన్ ఎనర్జీ డ్రింక్ లకు బ్రాండ్ అంబాసిడర్‌గా పనిచేసాడు. ఇతను 2012 లో స్వెల్ సెర్ పైట్ లైట్ టోట్ చిత్రంతో తన నటనను ప్రారంభించాడు. ఇతను 2018 ఏషియన్ ఇంటర్నేషనల్ ఫిల్మ్ ఫెస్టివల్ & అవార్డ్స్ (AIFFA) లో గోల్డెన్ లోటస్ చిత్రానికి ఉత్తమ సహాయ నటుడిగా నామినేట్ అయ్యాడు. 

### సినిమాలు

### టీవీ

### ఆల్బమ్స్
* ఓహ్! మై క్రష్ (2016)
## అవార్డులు, నామినేషన్లు

## ఇవి కూడా చూడండి
* అంగ్ సాన్ సూకీ
## మూలాలు


వర్గం:జీవిస్తున్న ప్రజలు
వర్గం:1992 జననాలు
రామకృష్ణ రాయ్

**రామ కృష్ణ రాయ్** ( **Ram Krishna Roy**) ( 1912 జనవరి 9 – 1934 అక్టోబరు 15) ఒక భారతీయ విప్లవకారుడు, బెంగాల్ వాలంటీర్లలో సభ్యుడు, అతను భారత స్వాతంత్ర్యాన్ని సాధించే ప్రయత్నంలో బ్రిటిష్ వలస అధికారులపై హత్యలు చేశాడు. మేజిస్ట్రేట్ బర్జ్ ను హత్య చేశారనే ఆరోపణపై 1934 అక్టోబరు 15న అతన్ని ఉరి తీయడం జరిగింది.

## బాల్యం
రామ్ కృష్ణ రాయ్ ద్వారిబంద్ (పశ్చిమ్ మేదినిపూర్) సమీపంలోని చిరిమర్సాయిలో జన్మించాడు. అతని తండ్రి పేరు కెనారామ్ రాయ్, తల్లి పేరు భాబతరిణీ దేవి. అతను 1922 లో మిడ్నాపూర్ టౌన్ స్కూల్ లో మూడవ తరగతిలో చేరాడు. అతడు బ్రిటిష్ ఇండియా లో ఉన్న విప్లవాత్మక సంస్థ అయిన బెంగాల్ వాలంటీర్స్ లో చేరాడు. 1926 సార్వత్రిక ఎన్నికలలో బీరేంద్రనాథ్ సస్మల్ తో కలిసి కూడా పనిచేశాడు. 1928 నుండి నేతాజీ సుభాష్ చంద్రబోస్తో కలిసి పనిచేశాడు.

## విప్లవాత్మక చర్యలు
మిడ్నాపూర్ జిల్లా బాధ్యతలు చేపట్టడానికి ఏ బ్రిటిష్ అధికారి కూడా సిద్ధంగా లేరు ఎందుకంటే ఇంతకూ ముందు అక్కడ మేజిస్ట్రేట్ పాడీ, రాబర్ట్ డగ్లస్ ల హత్యలు జరిగినవి. ఆ సమయంలో బెర్నార్డ్ ఇ.జె.బర్గే అనే అధికారి జిల్లా మేజిస్ట్రేట్ మిడ్నాపూర్ గా నియమించడం జరిగింది. బెంగాల్ విప్లవకారుల బృందం బెంగాల్ వాలంటీర్ సభ్యులుగా ఉన్న రామకృష్ణ రాయ్, బ్రజకిషోర్ చక్రవర్తి, ప్రభాన్షు శేఖర్ పాల్, కామాఖ్య చరణ్ ఘోష్, సోనాతన్ రాయ్, నందా దులాల్ సింగ్, సుకుమార్ సేన్ గుప్తా, బిజోయ్ కృష్ణ ఘోష్, పూర్ణానంద సన్యాల్, మణింద్రనాథ్ చౌధురి, సరోజ్ రంజన్ దాస్ కనుంగో, శాంతి గోపాల్ సేన్, శైలేష్ చంద్ర ఘోష్, అనంత్ బోందు పంజా, మృగేంద్ర దత్తా మొదలైనవారు ఆయనను హతమార్చాలని ప్రణాలికను సిద్ధం చేసుకున్నారు. మిడ్నాపూర్ లోని పోలీస్ గ్రౌండ్స్ లో ఫ్రాన్సిస్ బ్రాడ్లీ బ్రాడ్లీ-బిర్ట్ పేరిట జరుగుతున్న ఆటలో, బర్జ్ టోర్నమెంట్ ఆడుతున్నప్పుడు అతనిని కాల్చి చంపాలని నిర్ణయించుకున్నారు. బర్జ్ పోలీస్ పరేడ్ గ్రౌండ్ లో ఫుట్ బాల్ మ్యాచ్ సమయంలో 1933 సెప్టెంబరు 2 న వారిచే చంపబడ్డాడు. మేజిస్ట్రేట్ ఆంతరంగిక రక్షక భటుడైన (బాడీ గార్డ్) అనాథబంధును చంపివేయడం జరిగింది, మృగేంద్ర దత్తా మరుసటి రోజు ఆసుపత్రిలో మరణించాడు.

## మరణం
మేజిస్ట్రేట్ బర్గే హత్యకు పాల్పడినందుకు 1934 అక్టోబరు 15న రామ కృష్ణ రాయ్ ను ఉరితీయడం జరిగింది.

## మూలాలు


వర్గం:1912 జననాలు
వర్గం:1934 మరణాలు
వర్గం:బెంగాల్ ప్రజలు
వర్గం:బెంగాల్ ఉద్యమ కారులు
వర్గం:స్వాతంత్ర్య ఉద్యమం
ఉన్ని ముకుందన్

**ఉన్ని ముకుందన్** భారతదేశానికి చెందిన సినిమా నటుడు. ఆయన మలయాళంతో పాటు తమిళం, తెలుగు సినిమాల్లో నటించాడు. ఆయన తెలుగులో తొలిసారి *[[జనతా గ్యారేజ్]]* సినిమాలో నటించి తరువాత భాగమతి, ఖిలాడి సినిమాల్లో నటించి మంచి గుర్తింపునందుకున్నాడు.
## నటుడిగా

## మూలాలు

వర్గం:1980 జననాలు
రాధికా మదన్

thumb|అంగ్రేజీ మీడియం ప్రత్యేక ప్రదర్శనకు రాధికా మదన్ హాజరయిన దృశ్యం
**రాధికా మ‌ద‌న్** భారతదేశానికి చెందిన సినిమా నటి, మోడల్. ఆమె 2018లో 'పటాకా' సినిమా ద్వారా సినీరంగంలోకి అడుగుపెట్టింది.

## నటించిన సినిమాలు

## వెబ్ సిరీస్

## టెలివిజన్

## పురస్కారాలు

## మూలాలు

వర్గం:భారతీయ సినిమా నటీమణులు
వర్గం:1995 జననాలు
జూలియన్ రస్సెల్

**జూలియన్ రస్సెల్** (సెప్టెంబర్ 8, 1857 - ఫిబ్రవరి 24, 1919) ఒక అమెరికన్ చిత్రకారుడు.

## ప్రారంభ జీవితం
జూలియన్ రస్సెల్ సెప్టెంబర్ 8, 1857 న సర్రేలోని వాల్టన్-ఆన్-థేమ్స్‌లో జన్మించాడు. అతను శిల్పి విలియం వెట్‌మోర్ స్టోరీ, ఎమెలిన్ ( నీ ఎల్‌డ్రెడ్జ్) స్టోరీకి చిన్న పిల్లవాడు. అతని తోబుట్టువులలో సోదరుడు థామస్ వాల్డో స్టోరీ, సోదరి ఎడిత్ మారియన్ (నీ స్టోరీ), మార్కెస్ సిమోన్ పెరుజ్జి డి మెడిసి భార్య మార్చేసా పెరుజ్జీ డి మెడిసి.

అతను ఇంగ్లాండ్‌లోని ఆక్స్‌ఫర్డ్ విశ్వవిద్యాలయంలోని ఎటన్, బ్రాసెనోస్ కాలేజీలో చదువుకున్నాడు.

## వ్యక్తిగత జీవితం
1891లో, ఒక అంతర్జాతీయ న్యాయవాది కుమార్తె అయిన ప్రఖ్యాత అమెరికన్ సోప్రానో ఎమ్మా ఈమ్స్‌ను వివాహం చేసుకొన్నాడు. ఈమ్స్ చైనాలోని షాంఘైలో జన్మించింది. మైనేలోని పోర్ట్‌ల్యాండ్, బాత్‌లో పెరిగింది. ఎమ్మా, రస్సెల్ 1907లో విడాకులు తీసుకున్నారు ఎమ్మా తరువాత ఎమిలియో డి గోగోర్జాను వివాహం చేసుకొన్నారు.

1909లో, అతను విక్టర్ అలెగ్జాండర్ సర్టోరి, అన్నీ లారెన్స్ గోర్డాన్ కుమార్తె అయిన ఎలైన్ సర్టోరి బోలెన్‌ను వివాహం చేసుకున్నాడు.

* ఎమెలిన్ మెక్‌క్లెలన్ ఫ్లోరెన్స్ స్టోరీ (1912–1946), 1931లో ఎడ్వర్డ్ మేనార్డ్ ఎవర్‌ను వివాహం చేసుకున్నారు. 
* వెరా ఫెలిసిటీ స్టోరీ (1918–2001), 1937లో నేవీ అసిస్టెంట్ సెక్రటరీ హెన్రీ ఎల్. రూజ్‌వెల్ట్ కుమారుడు హెన్రీ లాట్రోబ్ రూజ్‌వెల్ట్ జూనియర్‌ను వివాహం చేసుకున్నాడు.

అతను 61వ ఏట ఫిలడెల్ఫియాలో మరణించాడు.  అతన్ని ఫిలడెల్ఫియాలోని చెల్టెన్ హిల్స్ శ్మశానవాటికలో ఖననం చేశారు.

## కళాకృతులు

## మూలాలు

## బాహ్య లింకులు
* జాన్ రస్సెల్ స్టోరీ పెయింటింగ్స్, బిబిసి

వర్గం:1857 జననాలు
వర్గం:1919 మరణాలు
వర్గం:చిత్రకారులు
తుడుం (వాయిద్యం)

thumb|తుడం వాయిద్యంతో ఆదివాసులు
**తుడుం** అర్థ గోళాకారంలో వుండి మట్టితో తయారు చేయ బడ్డ వాయిద్యంగా పూర్వం ఉండేది. ప్రస్తుతం ఇనుముతో తయారు చేసిన తుడుం వాడుకలో ఉంది. పైన మేక చర్మాన్ని భిగించి కడతారు. అర్థ గోళం పైభాగం పైన తోలు పట్టీలు చర్మాన్ని బిగించి వుంచుతాయి. తాళ్ళ చుట్టుపైన ఈ వాయిద్యాన్ని వుంచి, వెదురు కొలాలతో ​వాయిస్తారు. ముఖ్యంగా ఆదివాసీ దేవుళ్ళ ఉత్సవాల్లో డెంసా నృత్యాలలో దినిని ఎక్కువగా ఉపయోగిస్తారు. గోండులు, కొలాము, ప్రధాన్స్, తోటి ఆదివాసులు ఈ వాయిద్యాన్ని ఎక్కువగా వాడుతారు.

## తయారీ
thumb|తుడం వాయిద్యాలు
ఆదివాసీ సంస్కృతిలో 'తుడుం' వాద్యం ముఖ్యమైనది. గోండుల దేవగురువు దీనిని 152 మేకులతో నిర్మిస్తాడు. పై భాగాన్ని పశుచర్యంతో మూసివేస్తారు. ఈ వాద్యం నోరు దాని కింద ఆసనం  ఉంటుందని  పెద్దలు అంటారు. దీని ప్రాణం దాని కింది భాగంలోనే ఉంటుందని  భావిస్తారు. కాబట్టి పూజచేసేప్పుడు దాని అడుగు భాగాన తిలకం దిద్దుతారు. వాయించేప్పుడు అన్ని చర్మవాద్యాలను వేడితో కాపినట్లే తుడుంని కాపి రెండు కర్ర కోలలతో వాయిస్తారు.

## సహవాయిద్యంగా కాలికోమ్
వాద్యం మేలు కొలువు దరువు మోగించడంలో దిట్ట. ఈ వాద్యం వాయించినప్పుడు కాలికోంని సహవాద్యంగా ఊదుతారు.  ఈ శబ్దం వల్ల యుద్ధానికి సిద్ధం కండి అని శంఖం విన్న భావన కలుగుతుంది. కాబట్టి తుడుంమోత మోత మోగుతుందని, కాలికోం కూత కూస్తుందని వారు భావిస్తారు. వివిధ రకాల దరువులను పలుకుతూ మంచి శబ్దాలకు తుడుం జీవం పోస్తుంది.

## ఆదివాసుల చైతన్యానికి సంకేతం
గోండులు  పెర్స్ పేన్ పండుగ, దండారి డప్పుల దరువులతో నిర్వహిస్తుంటారు.కొలాములు పోలకమ్మ పండుగ, భీమయ్యక్ ఉత్సవం(సట్టి దెయ్యాల్),దండారి,దసరా పండుగలలో మోగిస్తుంటారు. ఆదివాసులకు ఒక తరం నుండి మరొక తరానికి వారసత్వంగా వస్తుంది. దీనిని డబ్బుతో కొనరు. ఒక పశువు ధరతో, మేకపోతు విలువతో సమానంగా చూస్తారు. దీనిని పురుషవాద్యంగా వారు భావిస్తారు. ఈ సంగీత వాద్యాన్ని పూజాకార్యక్రమంలో ఉంచి పూజిస్తారు. ఆదివాసుల చైతన్యానికి 'తుడుం' ఒక సంకేతంగా నిలిచింది. ఆదివాసీ ఉద్యమాల్లో ర్యాలీ, ధర్నా లాంటి నిరసన కార్యక్రమాలు తుడం మోగిస్తుంటారు. వాయుద్యం పేరుతో తుడం దెబ్బ (ఆదివాసీ హక్కుల పోరాట సమితి) సంఘాన్ని ఏర్పాటు చేశారు.

## తుడం డోలు ధ్వనులకు నృత్యాలు
thumb|డోలు తుడం ధ్వనులకు నృత్యాలు చేస్తున్న మహిళలు
కొలాం ఆదివాసులు  భీమయ్యక్ సట్టి దెయ్యా ఉత్సవాలల్లో డోలుకు సహా వాయుద్యంగా తుడంను మోగిస్తుంటారు. అలాగే గోండు ఆదివాసులు జంగుబాయి, పెర్స్ పెన్, ఉత్సవాలల్లో తుడంను డోలుకు సహా  వాయుద్యంగా మోగిస్తుంటారు అలాగే డెంసా నృత్యాలు చేస్తూ అలరిస్తారు.

## మూలాలు


వర్గం:జానపద కళారూపాలు
వర్గం:జానపద సాహిత్యం
వర్గం:సంగీత వాయిద్యాలు
దోసపాటి రాము

**దోసపాటి రాము** తెలంగాణ రాష్ట్రానికి చెందిన సమాజ సేవకుడు. కరోనా సాయంలో *రైస్ ఏటీఎం*ను స్థాపించి పేదలకు చేస్తున్న సేవలకు గాను, 2020వ సంవత్సరానికి వీఐటీ యూనివర్సిటీ వారి ‘ది వీకెండ్‌ లీడర్‌’ పురస్కారాన్ని అందుకున్నాడు.
## సామాజిక కార్యక్రమాలు
దోసపాటి రాము 2005 సంవత్సరం ఓ రోడ్డు ప్రమాదంలో మరణం అంచులకు వెళ్లి బయటపడ్డాడు. అదే అతనిలో కొత్త ఆలోచనకు దారి తీసింది. అవసరంలో ఉన్నవాళ్లకు చేతనైన సహాయం చేయాలని ఆ క్షణమే సంకల్పించి తన జీతంలో సగం సంపాదన, జీవితంలో సగం సమయం సహాయ కార్యక్రమాలకే వెచ్చించాలని నిశ్చయించుకున్నాడు. రోడ్డు ప్రమాదాల వల్ల జరిగే మరణాలను తగ్గించడానికి ప్రతి ఒక్కరూ హెల్మెట్‌ వాడాలని ప్రచారం చేసాడు. ప్రత్యేకంగా స్నేహితులతో కలిసి 'ఐయామ్‌ నాట్‌ ఇడియట్‌' అనే వెబ్‌సైట్‌ను ఏర్పాటు చేశాడు. సీసీ కెమెరాలను పెట్టాలంటూ అప్పటి పాలకులకు, అధికారులకు వినతి పత్రాలు అందించాడు. 2013లో దిల్‌సుఖ్‌నగర్‌లో జరిగిన బాంబు పేలుళ్ళలో గాయాల పాలైన వాళ్లకు దాదాపు 150 లీటర్ల రక్తం అందించడంలో సాయపడ్డాడు.

### టిఫిన్‌ బాక్స్‌ ఛాలెంజ్‌
రాము శనివారం ఉదయం వచ్చిందంటే చేతిలో ఓ మైక్‌, భుజానికి జ్యూట్‌ బ్యాగ్‌ తగిలించుకొని కూరగాయల మార్కెట్లలోకి వెళ్లేవాడు. ఆదివారం చికెన్‌, మటన్‌ దుకాణాల వద్దకు వెళ్లే వెళ్లి ప్లాస్టిక్‌ వల్ల కలిగే నష్టాలను వివరిస్తూ, ప్లాస్టిక్‌ను వాడకుండా జ్యూట్‌ బ్యాగ్‌లు వాడాలనీ, మాంసాహారం కొనేవాళ్లు టిఫిన్‌ బాక్స్‌లు వాడాలనీ కోరుతూ 'టిఫిన్‌ బాక్స్‌ ఛాలెంజ్‌'ను విసిరాడు. మీ దగ్గర ఉన్న ప్లాస్టిక్‌ కవరు ఇవ్వండి, మొక్కలు తీసుకెళ్లండంటూ ప్లాస్టిక్‌కు వ్యతిరేకంగా విస్తృతంగా ప్రచారం చేశాడు.

### రైస్ ఏటీఎం
లాక్​డౌన్ సమయంలో తన కుమారుడి పుట్టినరోజు సందర్భంగా రాము, చికెన్ కొనేందుకు షాపుకు వెళ్లాడు. అక్కడ ఒక మహిళా సెక్యూరిటీ గార్డు రూ.2 వేలు పెట్టి చికెన్ కొనడం చూసి ఎందుకు అంత ఎక్కువగా తీసుకున్నారని అడుగగా వలస కార్మికులకు ఆహారం అందించేందుకు అని ఆమె చెప్పింది. ఆమె నుండి ప్రేరణ పొందిన రాము, కరోనా వైరస్ కారణంగా లాక్​డౌన్ విధించిన సమయంలో ఉపాధి కరువై డబ్బు లేక, తినేందుకు తిండి లేక పేదలు, వలస కూలీలు ఎదుర్కొన్న కష్టాలను తీర్చాలని నిర్ణయించుకున్నాడు. ఆ ఆలోచనకు రూపమే రైస్ ఏటీయెం. హైదరాబాద్, ఎల్​బీ నగర్, రాక్​టౌన్ కాలనీలో 24x7 గంటలు పని చేసేలా రైస్ ఏటీఎం ఏర్పాటు చేసి సాయం కోసం ఎవరు వచ్చినా నయాపైసా తీసుకోకుండా ఉచితంగా బి​య్యం, సరుకులను అందజేసాడు. చాలామంది వలస కార్మికులు తమ సొంత ప్రాంతాలకు వెళ్ళేందుకు ఆర్థిక సాయం కూడా చేశాడు.

### ప్రాజెక్ట్‌ ప్రిష
కొవిడ్‌తో ఉపాధి తీవ్ర సమస్యగా మారింది. దీంతో ఆర్థికంగా చితికిన కుటుంబాలకు ఉపాధి మార్గం చూపాలి అనే ఆలోచనతో మొదలైందే 'ప్రాజెక్ట్‌ ప్రిష'. ఈ ప్రాజెక్ట్‌లో భాగంగా ఒంటరి మహిళలు తమ కాళ్లపై తాము నిలబడేందుకు వారికీ జీవనోపాధి కల్పించాడు. ఇందులో భాగంగా ఓ సాఫ్ట్‌వేర్‌ కంపెనీ వ్యవస్థాపకురాలైన యశస్విని జొన్నలగడ్డతో కలిసి కుట్టుమిషన్లు, కూరగాయల దుకాణాలు, ఇస్త్రీ షాపులు, టిఫిన్‌ సెంటర్లు, పిండిగిర్ని, బోటిక్‌, కిరాణా దుకాణాలు, కొబ్బరిబోండా షాపులను ఏర్పాటు చేయించాడు.

## మూలాలు


వర్గం:తెలంగాణ సామాజిక కార్యకర్తలు
వర్గం:హైదరాబాదు వ్యక్తులు
బృహత్ కిన్నెర (వాయిద్యం)

thumb|260x260px|ప్రపంచ జానపద దినోత్సవ వేడుకల్లో భాగంగా 2019 ఆగస్టు 31న హైదరాబాద్‌లోని రవీంద్ర భారతిలో తెలంగాణ ప్రభుత్వ భాషా సాంస్కృతిక శాఖ నిర్వహించిన జానపద జాతర సాంస్కృతిక కార్యక్రమంలో 12 మెట్ల కిన్నెర కళాకారుల ప్రదర్శన
బృహత్ కిన్నెరనే  ‘ఆదివాసీ కిన్నెర లేదా కర్నట్ కిన్నెర’ అని  అంటారు. ఈ కిన్నెర  గిరిజన జాతుల కిన్నెరగా ప్రసిద్ధి చెందింది. తెలంగాణలోని గోండి, చెంచు గిరిజనులు దీనిని వాడతారు. ఐతే చెంచు సమాజంలో ఇప్పుడు కిన్నెర లభ్యం కావడం లేదు. ఈ ఆదివాసి కిన్నెరను వాయించే కళాకారులలో  కుట్ర లింగు ఒక్కడు మాత్రమే మిగిలాడు.

## తయారీ
ప్రాచీన, మధ్య యుగాల్లో కిన్నెర అత్యంత ప్రచారంలో గల తంత్రీవాద్యం. దీనిని గుండెల (వక్షస్థలం) మీద పెట్టుకుని (breast instrument) వాయిస్తారు. దీనికి  రెండు నుండి నాలుగు ఆనపకాయ బుర్రలు (resonators) అమరుస్తారు. వీటి కింద కొంత భాగం కోసి ఉంటుంది. కిన్నెరలో రెండు తీగలు ఉంటాయి. ఒకటి ఆధార శ్రుతి, మరో తీగ శబ్దం పలికిస్తుంది. కుడి చేత్తో మీటుతూ, ఎడం చేత్తో మెట్ల మీద వేళ్ళతో తంత్రులు మీటుతారు.

## చారిత్రక విశేషాలు
గోండ్ కిన్నెర వాద్యం వాయిస్తూ పహండికూపలింగాల్ అనే భక్తుడు 18. పాటలను 18 గతులలో వాయించాడట. తనకెదురుగా ఉన్న తాడిచెట్టు విపరీతంగా ఊగిపోతూ కనిపించింది, సుర్పుర్యాది గుహలో గోండి దేవతలు సంతోషించారట.

చాలాకాలం కిందట ఒక చెంచువాడు కిన్నెర వాయిస్తుంటే అతని భార్య కూరగాయలు తరుగుతూ ఆ సంగీత మైకంలో పక్కనే ఉన్న శిశువుని కూడా తరిగి పడేసింది. అప్పటి నుండి అంత శక్తివంతమైన కిన్నెరని వాయించకూడదనే ఆంక్ష విధింపబడిందని ఒక ఉదంతం ఉంది.

ఈ కిన్నెర గురించి అయిదో శతాబ్దానికి చెందిన మాతంగుని 'బృహద్దేశి' గ్రంథంలో, అబుల్ ఫజల్ రాసిన 'అయిని అక్బర్' గ్రంథంలో ప్రసక్తించబడింది. మనదేశంలో వివిధ ప్రాంతాలలో గల అనేక శిల్పాలలో ఈ వాద్యం కనిపిస్తూ ఉంటుంది. మెట్ల కిన్నెర అనేక జిథర్ వాద్యాలకు తల్లి వంటిది. ఆ తరువాత ఎన్నో వాద్యాలకు మాతృక.

## ముగింపు
కిన్నెర తయారీని బట్టి, రకాన్ని బట్టి, అటవీ ప్రాంత, మైదాన ప్రాంత కిన్నెరలుగా పిలవబడ్డాయి. పన్నెండు మెట్ల చెంచుల కిన్నెర అదృశ్యం కాగా, గోండుల కిన్నెర అంతరించి పోవడానికి సిద్ధంగా ఉంది.

## మూలాలు


వర్గం:జానపద సాహిత్యం
వర్గం:జానపద కళారూపాలు
వర్గం:సంగీత వాయిద్యాలు
వర్గం:జానపద సంగీతము
పెట్టుబడిదారీ విధానం

**పెట్టుబడిదారీ విధానం** అనేది ఉత్పత్తి వ్యవస్థలను ప్రైవేటు సంస్థల చేతుల్లో ఉంచడం, తద్వారా వారు లాభార్జన కోసం పనిచేసేలా ప్రోత్సహించడంపై ఆధారపడ్డ ఆర్థిక వ్యవస్థ. మూలధన సమీకరణ, పోటీ మార్కెట్లు, ధరల వ్యవస్థ, ప్రైవేట్ ఆస్తి, ఆస్తి హక్కుల గుర్తింపు, స్వచ్ఛంద మార్పిడి, వేతన కార్మికులు. పెట్టుబడిదారీ మార్కెట్ ఆర్థిక వ్యవస్థలో, నిర్ణయం తీసుకోవడం, పెట్టుబడులు సంపద, ఆస్తి, మూలధనాన్ని నిర్వహించగల సామర్థ్యం లేదా మూలధన, ఆర్థిక మార్కెట్లలో ఉత్పత్తి సామర్థ్యం యజమానులచే నిర్ణయించబడతాయి. అయితే ధరలు, వస్తువులు, సేవల పంపిణీ ప్రధానంగా వస్తువులు, సేవల పోటీ ద్వారా నిర్ణయించబడతాయి.

క్రిస్ జెంక్స్. కోర్ సోషియోలాజికల్ డైకోటోమీస్. "పెట్టుబడిదారీ విధానం, ఉత్పత్తి విధానంగా, ఉత్పత్తి, మార్పిడి యొక్క ఆర్థిక వ్యవస్థ . ఇది లాభం కోసం మార్కెట్‌లోని వస్తువుల ఉత్పత్తి, అమ్మకం వైపు దృష్టి సారిస్తుంది. ఇక్కడ వస్తువుల తయారీ అనేది కార్మికుల అధికారికంగా ఉచిత శ్రమను ఉపయోగించడాన్ని కలిగి ఉంటుంది. కార్మికునికి చెల్లించే వేతనాలు, అతను/ఆమె ఉత్పత్తి చేసే వస్తువు విలువ మధ్య వ్యత్యాసం పరంగా ఆ లాభాన్ని పొంద డానికి ఉత్పత్తి దారులు కార్మికుల శ్రమ నుండి అదనపు విలువను సంగ్రహించే వస్తువులను సృష్టించడానికి తక్కువ వేతనానికి మార్పిడి చేస్తారు. . లండన్; థౌజండ్ ఓక్స్, CA; న్యూఢిల్లీ. ఋషి. p.&nbsp;383.

## మూలాలు

వర్గం:ఆర్థిక వ్యవస్థ
వర్గం:రాజకీయ సిద్ధాంతాలు
తెలంగాణ స్టేట్ ఇన్నోవేషన్ సెల్

**తెలంగాణ స్టేట్ ఇన్నోవేషన్ సెల్**, తెలంగాణ ప్రభుత్వంలోని సమాచార, సాంకేతిక శాఖకు చెందిన ఒక విభాగం. తెలంగాణ రాష్ట్రంలో సరికొత్త ఆవిష్కరణలు జరగాలనే లక్ష్యంతో ఈ తెలంగాణ స్టేట్‌ ఇన్నోవేషన్‌ సెల్‌ ఏర్పాటు చేయబడింది.

## ప్రారంభం
తెలంగాణ రాష్ట్రంలో ఆవిష్కరణల సంస్కృతిని నిర్మించడంకోసం, పెంపొందించడంకోసం తెలంగాణ రాష్ట్ర ఇన్నోవేషన్ పాలసీ కింద 2017లో తెలంగాణ రాష్ట్ర ఐటీ, పరిశ్రమల శాఖామంత్రి కేటీఆర్ ఈ సెల్ ను ప్రారంభించాడు. ఆవిష్కర్తలు, స్టార్ట్-అప్‌లు, వ్యవస్థాపకులు మొదలైన వారికి ఈ సెల్ ప్రోత్సాహం అందిస్తోంది. హైదరాబాద్‌ కేంద్రంగా కార్యకలాపాలు నిర్వహిస్తున్న అనేక స్టార్టప్‌లకు ఈ సెల్ సహకారం అందించడంతో వివిధ రకాల ఆవిష్కరణలు జరుగుతున్నాయి.

## లక్ష్యాలు

# పాఠశాలలుథాయి నుండే ఆవిష్కరణ సంస్కృతిని నిర్మించడం
# ప్రభుత్వం, పరిపాలన స్థాయిలో ఆవిష్కరణలను ప్రచారం చేయడం, పెంపొందించడం
# రాష్ట్రవ్యాప్తంగా ఆవిష్కరణలను ప్రోత్సహించి, సహాయం అందించడం

## ఆవిష్కరణలు
టీఎస్‌ఐఐసీ ఆధ్వర్యంలో 2022 అక్టోబరు 19న టి హబ్ 2 వేదికగా జరిగిన 'మన ఇన్నోవేటర్స్‌ కథలు' అనే కార్యక్రమంలో గ్రామీణుల ఆవిష్కరణలు ప్రదర్శించబడ్డాయి. సమస్య మీది.. పరిష్కారం మాది అనే కాన్సెప్టుతో రైతులు, వృద్ధులు, ఇతర వర్గాలు ఎదుర్కొంటున్న సమస్యలకు చక్కటి పరిష్కారమార్గాలను చూపేవిధంగా ఆవిష్కరణలు ఉన్నాయి. తెలంగాణ రాష్ట్ర ఇన్నోవేషన్ సెల్ రూపొందించిన ఇంటింటా ఇన్నోవేటర్‌ కార్యక్రమం ద్వారా రాష్ట్రంలోని అన్ని జిల్లాలు, గ్రామాలకు ఇన్నోవేషన్ గురించి తెలిసేలా చేసింది. ఎంపిక చేసిన 23 గ్రామీణ ఆవిష్కరణల్లో 21 ఆవిష్కరణల గురించి తెలుసుకున్న పెట్టుబడిదారులు 21 ఆవిష్కరణల్లో 49మంది పెట్టుబడి పెట్టేందుకు ముందుకువచ్చారు.

## ఇతర వివరాలు

* గ్రామీణ స్థాయిలో సరికొత్త ఆవిష్కరణలు జరగాలనే లక్ష్యంతో, గ్రామీణ ప్రజల సమస్యలకు పరిష్కారం చూపేందుకు కృషిచేస్తున్న స్టార్టప్‌ నిర్వాహకులను ప్రోత్సహించేందుకు నిర్వహిస్తున్న ‘విలేజ్‌ ఇన్నోవేషన్‌ ఛాలెంజ్‌’ను 2022, మార్చి 12న రాష్ట్ర ఐటీ, పరిశ్రమలశాఖ ముఖ్య కార్యదర్శి జయేశ్‌ రంజన్‌ ప్రారంభించాడు.
* తెలంగాణ రాష్ట్ర పారిశ్రామిక మౌలిక సదుపాయాల సంస్థ (టీఎస్‌ఐఐసీ) ఆధ్వర్యంలో తెలంగాణ స్టేట్ ఇన్నోవేషన్ సెల్ విభాగం నుండి గ్రామీణ ప్రాంతాల్లో ఆర్థికవృద్ధి, ఉపాధి కల్పనకు ఉపయోగపడుతున్న స్టార్టప్‌లకు ఆర్థిక చేయూతనందించేందుకు ఆయా స్టార్టప్‌లకు రూ.30 లక్షల వరకు ఆర్థిక సాయం అందజేస్తోంది.
* తెలంగాణలోని గ్రామీణ ప్రాంతాలకు చెందిన ఆవిష్కర్తలు, వ్యవస్థాపకులు, విద్యార్థులు వ్యవసాయ అనుబంధ ఆవిష్కరణలను అర్థం చేసుకోవడానికి, అభివృద్ధి చేయడానికి పరస్పర సహకారం కోసం ఆచార్య జయశంకర్ వ్యవసాయ విశ్వవిద్యాలయం, తెలంగాణ స్టేట్ ఇన్నోవేషన్ సెల్ ల మధ్య సంస్థాగత ఒప్పందం జరిగింది.

## మూలాలు

## బయటి లంకెలు
* అధికారిక వెబ్సైటు 

వర్గం:తెలంగాణ ప్రభుత్వ ఆవిష్కరణలు
కామాక్షి భాస్కర్ల

**డా. కామాక్షి భాస్కర్ల** భారతదేశానికి చెందిన సినిమా నటి, డాక్టరు. ఆమె ప్రియురాలు అనే సినిమాతో తెలుగు సినిమారంగంలో అడుగు పెట్టింది. కామాక్షి భాస్కర్ల చైనాలో ఎంబీబీఎస్ చేసి అపోలో హాస్పిటల్ లో కొంతకాలం డాక్టరుగా పనిచేసింది. ఆ తరువాత ఆమె మోడల్ రంగంలో అడుగుపెట్టి 2018 ఏడాదికి గాను మిస్ తెలంగాణగా ఎంపికైంది. 2018 మిస్ ఇండియా పోటీల్లో పాల్గొని ఫైనల్స్ వరకు చేరుకుంది.

## నటించిన సినిమాలు

## వెబ్ సిరీస్

## మూలాలు

## బయటి లింకులు
* 

వర్గం:1995 జననాలు
వర్గం:తెలుగు సినిమా నటీమణులు
సైట్‌కోర్ కామర్స్ సర్వర్

**కామర్స్ సర్వర్** (ఆంగ్లం: Microsoft Commerce Server) **అనేది** .NET ఫ్రేమ్‌వర్క్ టెక్నాలజీని ఉపయోగించి మల్టీఛానల్ ఇ-కామర్స్ అప్లికేషన్‌లు సిస్టమ్‌లను రూపొందించడానికి ఒక సాఫ్ట్‌వేర్ ఉత్పత్తి. ఉత్పత్తి యాజమాన్యం పేర్లను అనేకసార్లు మార్చారు. పూర్వం మైక్రోసాఫ్ట్ కామర్స్ సర్వర్ అని పిలిచేవారు, ఇది సైట్‌కోర్ ద్వారా అభివృద్ధి చేసి విక్రయించారు. మైక్రోసాఫ్ట్ 2019 వరకు మైక్రోసాఫ్ట్ కామర్స్ సర్వర్ 2009 ను విస్తృతంగా వినియోగించేవారు. కొత్తగా వర్షన్ సైట్‌కోర్ కామర్స్ సర్వర్ 11. 2014 అక్టోబరు 1న విడుదలైంది.

## యాజమాన్య చరిత్ర
కామర్స్ సర్వర్ ఉత్పత్తి శ్రేణికి ఆధారమైన ప్రధాన సాఫ్ట్‌వేర్‌ను e Shop అభివృద్ధి చేసింది. దీన్ని 1996లో మైక్రోసాఫ్ట్ కొనుగోలు చేసింది. e Shop సాంకేతికతలు మైక్రోసాఫ్ట్ మర్చంట్ సర్వర్‌లో విలీనం చేయబడ్డాయి. ఇది 1997లో మైక్రోసాఫ్ట్ సైట్ సర్వర్‌గా పరిణామం చెందింది. చివరికి మైక్రోసాఫ్ట్‌కు 2000లో కామర్స్ సర్వర్.

## మూలాలు
మహేశ్ భగవత్

**మహేశ్‌ భగవత్‌** భారతదేశానికి చెందిన ఐ.పి.ఎస్‌ అధికారి. ఆయన రాచకొండ పోలీస్‌ కమిషనర్‌‌గా పని చేశాడు.

Covid -19 లాక్ డౌన్ కాలములో, మహిళలు జాగర్తల విషయములోను మహేష్ భగవత్ గారి సేవలు చాల ప్రసంశలు పొందాయి. 
## పోస్టింగ్‌లు
భగవత్ 1995లో ఇండియన్ పోలీస్ సర్వీస్ (ఐపీఎస్)లో చేరాడు.

### ప్రారంభ కెరీర్

* 1997-1999: లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్, ముస్సోరీలో ఫౌండేషన్ కోర్సు & సర్దార్ వల్లభాయ్ పటేల్ నేషనల్ పోలీస్ అకాడమీ హైదరాబాద్‌లో ఐపీఎస్ శిక్షణ పూర్తి చేసిన తర్వాత రెండు సంవత్సరాలు మణిపూర్‌లో సేవలందించాడు.
* 1999-2014: ఆంధ్రప్రదేశ్‌కు బదిలీ చేయబడింది, సమైక్య రాష్ట్రంలో ఆదిలాబాద్, నల్గొండ, కడప మరియు ఖమ్మం జిల్లాల ఎస్పీలుగా వివిధ పాత్రల్లో పనిచేశాడు, హైదరాబాద్ & సైబరాబాద్ పోలీస్ కమిషనరేట్లలో డీసీపీగా & జాయింట్ సీపీగా పోస్టింగ్‌లు; సీడ్లో ఎస్పీగా &  ఏలూరు రేంజ్ & డీఐజీ ISW డీఐజీగా పని చేశాడు.

### తెలంగాణ రాష్ట్రం

* 2014-2016: కొత్త రాష్ట్రం ఏర్పడిన తర్వాత తెలంగాణ రాష్ట్రానికి కేటాయించబడింది & ఐఎస్​డబ్ల్యూలో ఐజీగా కొనసాగాడు.
* జూలై 2016 – 2022: తెలంగాణలో కొత్తగా ఏర్పడిన పోలీస్ కమిషనరేట్ అయిన రాచకొండ మొదటి పోలీస్ కమిషనర్‌గా నియమితులయ్యాడు. 
* 2023- ఏడీజీ సీఐడీ తర్వాత ఏడీజీ రైల్వే & రోడ్డు భద్రత.
* 2024 ప్రస్తుతం: లా అండ్ ఆర్డర్ అడిషనల్ డైరెక్టర్ జనరల్ ఆఫ్ పోలీస్‌గా (ఏడీజీపి) పని చేస్తూ, చట్టపరమైన అదనపు బాధ్యతను కలిగి ఉన్నాడు.

## పురస్కారాలు
* 2022 సంవత్సరానికి గానూ హోంమంత్రిత్వ శాఖ అందించిన విశిష్ట సేవలకు గానూ రాష్ట్రపతి పోలీస్ మెడల్.

## మూలాలు

వర్గం:ఐ.పి.ఎస్.ఆఫీసర్లు
జిమ్ సర్భ్

**జిమ్ సర్భ్** (జననం: 1987 ఆగస్టు 27) భారతీయ చలనచిత్ర, రంగస్థల నటుడు. ఇతను నీర్జా సినిమాలో ప్రతినాయకుడిగా నటించాడు.
## వ్యక్తిగత జీవితం
జిమ్ సర్భ్ 1987 ఆగస్టు 27 న భారతదేశం, మహారాష్ట్ర, బొంబాయిలో పార్సీ జొరాస్ట్రియన్ కుటుంబంలో జన్మించాడు. ఇతని తల్లి రిటైర్డ్ ఫిజియోథెరపిస్ట్, తండ్రి మాజీ మాస్టర్ మెరైనర్, పి&ఓ పోర్ట్స్ సౌత్, మిడిల్ ఈస్ట్ ఆసియా రీజినల్ డైరెక్టర్. సర్భ్‌కు మూడేళ్ల వయస్సు ఉన్నప్పుడు ఇతని కుటుంబం భారతదేశం నుండి ఆస్ట్రేలియాకు వెళ్లి, మళ్ళి తిరిగి ఇతనికి ఎనిమిదేళ్ల వయసు ఉన్నప్పుడు బొంబాయికి వచ్చింది, ఇతను దక్షిణ ముంబైలోని బాంబే ఇంటర్నేషనల్ స్కూల్‌లో, తరువాత పశ్చిమ ముంబైలోని బాంద్రాలోని అమెరికన్ స్కూల్ ఆఫ్ బాంబేలో చదివాడు. జిమ్ యునైటెడ్ స్టేట్స్‌, జార్జియా, అట్లాంటాలోని ఎమోరీ విశ్వవిద్యాలయం నుండి సైకాలజీలో అండర్ గ్రాడ్యుయేట్ డిగ్రీని పూర్తి చేశాడు.
## కెరీర్
ఇతను ఎమోరీ విశ్వవిద్యాలయం నుండి పట్టభద్రుడయ్యాక, అట్లాంటాలోని అలయన్స్ థియేటర్‌లో సాహిత్య ఇంటర్న్‌గా ఒక సంవత్సరం పాటు పనిచేశాడు. తరువాత సర్భ్ 2012లో తిరిగి ముంబైకి వెళ్లి స్థానిక థియేటర్ ప్రొడక్షన్స్‌లో నటించడం ప్రారంభించాడు.  ఇతను 2015 లో ఫోర్బ్స్ ఇండియా అండర్ 30 జాబితాలో చోటు సంపాదించుకున్నాడు. సర్భ్ 2016 లో రామ్ మాధ్వని బయోగ్రాఫికల్ డ్రామా చిత్రం అయిన నీర్జాతో చలనచిత్ర రంగ ప్రవేశం చేసాడు. అంతేకాకుండా లైక్ సమ్మర్ లైక్ రెయిన్ అనే లఘు చిత్రానికి కూడా పనిచేశాడు. 2020లో, ఇతను అక్టోబరులో జీ5 లో విడుదలైన బెజోయ్ నంబియార్ చిత్రం అయిన తైష్‌లో నటించాడు. 
### చలనచిత్రాలు

### వెబ్ సిరీస్

### మ్యూజిక్ వీడియోలు

## అవార్డులు
* బెస్ట్ సపోర్టింగ్ యాక్టర్ (ఫిల్మ్ ఫేర్ అవార్డులు) - నీర్జా (2017) 
* బెస్ట్ యాక్టర్ ఇన్ నెగటివ్ రోల్ (ఆసియావిజన్ అవార్డులు) - పద్మావత్ (2019) 
## ఇవి కూడా చూడండి
*రాజ్ కపూర్
*రిషి కపూర్
## మూలాలు


వర్గం:జీవిస్తున్న ప్రజలు
వర్గం:1987 జననాలు
వర్గం:హిందీ సినిమా నటులు
హెవెన్లీ కోర్ట్

***హెవెన్లీ కోర్ట్*** ( రష్యన్ : NEBесный суд, రోమనైజ్డ్ : *Nebesniy sud* ) అనేది అలెనా జ్వాంత్సోవా వ్రాసిన దర్శకత్వం వహించినరష్యన్ అతీంద్రియ చట్టపరమైన డ్రామా టెలివిజన్ మినిసిరీస్. ప్రీమియర్ 2011లో జరిగింది (నాలుగు ఎపిసోడ్‌లు) మరో నాలుగు ఎపిసోడ్‌లు 2014లో ప్రసారం చేయబడ్డాయి. డాక్యుమెంటరీ సిరీస్ ఆధారంగా, పూర్తి-నిడివి గల చిత్రం రూపొందించబడింది.

## కథనం
మరణం తరువాత, ప్రతి వ్యక్తి  కోర్టు ముందు హాజరు అవుతాడు, ఇది ఆత్మను "విశ్రాంతి రంగం" లేదా "ధ్యానం రంగం"కి పంపుతుంది. మనిషి  చివరి చర్య న్యాయం  ప్రమాణాలపై బరువుగా ఉంటుంది, దీనిలో అతని మునుపటి జీవితం మొత్తం ప్రతిబింబిస్తుంది. కానీ ఈ చట్టానికి   సరైన అంచనాను ఇవ్వడం కొన్నిసార్లు చాలా కష్టం. దీని కోసం, స్వర్గపు న్యాయస్థానం ఉంది,అక్కడ వారు కొంచెం ముందుగా మరణించిన ఈ పనికి శిక్ష విధించబడిన వ్యక్తులచే తీర్పు ఇవ్వబడతారు, ఇది సారాంశంలో "ధ్యానం రంగం" కూడా ఉంది.

## నటి నటులు

* కాన్స్టాంటిన్ ఖబెన్స్కీ - ఆండ్రీ, మొదటి దశ ప్రాసిక్యూటర్
* మిఖాయిల్ పోరేచెంకోవ్ - వెనియామిన్, రెండవ దశ న్యాయవాది
* డానియెలా స్టోజనోవిక్ - వెరోనికా మిట్రోవిక్, ఆండ్రీ వితంతువు 
* నికితా జ్వెరెవ్ - నికితా మిఖైలోవిచ్ లాజరేవ్, వెరోనికా కొత్త ఉపగ్రహం
* **ఇంగేబోర్గా డాప్కునైటే -** మార్ఫియస్ డ్రీమ్ డిపార్ట్‌మెంట్ ఉద్యోగి
* ఇగోర్ గోర్డిన్ - అలెక్స్, సీనియర్ ఇన్క్విసిటర్ / డైలాన్ జే బెయిలీ
* డిమిత్రి మరియానోవ్ - జీవించి ఉన్న ప్రపంచానికి తిరిగి రావడానికి శరీరం
* అన్నా మిఖల్కోవా - లూసియా అర్కాడివ్నా, దంత వైద్యుడు
* ఒలేగ్ మజురోవ్ - ఆంటోనియో లుయిగి అమోర్
* ఆర్థర్ వహా - సెర్గియో అమోర్
* సెర్గీ బార్కోవ్స్కీ - సవ్వా మెఫోడెవిచ్, ప్రతివాది
* Yevgenia Dobrovolskaya - అన్నా వ్లాదిమిరోవ్నా, సాక్షి
* ఇగోర్ గాస్పేరియన్ - జీవించి ఉన్న ప్రపంచానికి తిరిగి రావడానికి ఉపయోగించే శరీరం
* యూరి ఇత్స్కోవ్ - ఆగస్టు కార్లోవిచ్, మృత దేహాల కాపరి 
* యూరి ఓర్లోవ్ - న్యాయమూర్తి
* జానా సెక్స్టే - లిలిత్
* విటాలీ కోవెలెంకో - డెనిస్ రైబాకోవ్
* ఎరా జిగాన్షినా - శరీరం, శ్మశానవాటికలో స్త్రీ
* సెర్గీ బైస్గు - ప్రెస్బైటర్ ప్రిటోరియస్, ప్రతివాది
* ఇగోర్ చెర్నెవిచ్ - హెర్మన్ బోరిసోవిచ్ కాషిన్ (బోర్), ప్రతివాది
* క్సేనియా కటాలిమోవా - బార్టెండర్ టటియానా

## మూలాలు


## బాహ్య లింకులు

వర్గం:రష్యన్ లీగల్ టెలివిజన్ సిరీస్
వర్గం:అతీంద్రియ టెలివిజన్ సిరీస్
వర్గం:టెలివిజన్‌లో దెయ్యాలు
వర్గం:2011 రష్యన్ టెలివిజన్ సిరీస్ ఆరంభాలు
వర్గం:రష్యన్ డ్రామా టెలివిజన్ సిరీస్
వర్గం:జీవించి ఉన్న ప్రజలు